กรุงศรีตราสารเงินครองอันดับน่าเชื่อถือสูงสุด
บลจ.กรุงศรีเผย ฟิทช์ปรับแนวทางจัดอันดับกองทุนตราสารการเงินเข้มขึ้น "กองทุนกรุงศรีตราสารเงิน" ยังครองอันดับสูงสุด
29 ต.ค. 2565

บลจ.กรุงศรีเผย ฟิทช์ปรับแนวทางจัดอันดับกองทุนตราสารการเงินเข้มขึ้น "กองทุนกรุงศรีตราสารเงิน" ยังครองอันดับสูงสุด
นายฉัตรพี  ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี  เปิดเผยว่า เมื่อวันที่ 22 พ.ย.ที่ผ่านมา บริษัท ฟิทช์ เรทติ้งส์ (ประเทศไทย) ทำหน้าที่จัดอันดับความน่าเชื่อถือของกองทุนรวมตราสารหนี้ได้เปลี่ยนชื่ออันดับความน่าเชื่อถือของกองทุนเปิดกรุงศรีตราสารเงิน หรือ KFCASH จาก  ‘AAA(tha)’/‘V1(tha)’ เป็น  ‘AAAmmf (tha)’ ซึ่งเป็นอันดับความน่าเชื่อถือระดับสูงสุดของกองทุนรวมตลาดเงิน  แสดงให้เห็นถึงความมั่นคงของกองทุนและการบรรลุวัตถุประสงค์ของกองทุนในการรักษาต้นเงินและการดำรงสภาพคล่องในระดับสูง  โดยมีความเสี่ยงด้านเครดิต  ด้านตลาดรวม และด้านสภาพคล่องในระดับต่ำ 
นายฉัตรพี กล่าวว่า ตามคำจำกัดความใหม่ซึ่งเข้มงวดขึ้นมาก โดยฟิทช์ ประเมินอย่างเข้มงวดมากขึ้นโดยสถาบันที่มีมาตรฐานระดับโลก  อันดับที่ได้จึงความเที่ยงตรงและเป็นประโยชน์กับนักลงทุนเพื่อใช้ประกอบการตัดสินใจลงทุน และให้ความเชื่อมั่นมากขึ้นว่า KFCASH เป็นกองทุนที่มีความมั่นคงสูง เนื่องจากมีนโยบายลงทุนในตราสารหนี้ที่ออกโดยรัฐบาลไทยและธนาคารแห่งประเทศไทยอย่างน้อย 70% ของสินทรัพย์ภายใต้กองทุน และลงทุนในตราสารของสถาบันการเงินเอกชนในรูปเงินฝากออมทรัพย์และธุรกรรมการซื้อโดยมีสัญญาขายคืนรวมแล้วไม่เกิน 30% 
กองทุนดังกล่าวจึงเป็นทางเลือกที่ดีในการสร้างผลตอบแทนให้กับผู้ลงทุนที่ต้องการความมั่นคงสูง และได้รับผลตอบแทนที่ดีกว่าการฝากเงินกับธนาคารโดยไม่ต้องมีภาระภาษีจากผลตอบแทนที่ได้รับ
ปัจจุบันกองทุนเปิดกรุงศรีตราสารเงิน (KSCASH) มีมูลค่าทรัพย์สินสุทธิ 10,081ล้านบาท ณ วันที่ 24 พ.ย.2554 โดยผลตอบแทนย้อนหลัง 3 เดือนอยู่ที่ 2.84% ย้อนหลัง 6 เดือน 2.52% ย้อนหลัง 1 ปี2.03% และย้อนหลัง 3 ปีที่ 1.36% จาก ณ วันที่ 31 ต.ค.2554